ධර්මසිරි නිදහස් වීමෙන් පසුව සිනහා මුසු මුහුණින් පැල්මඩුල්ල අධිකරණයේ දොරටුව අසලට පා ගමනින් පැමිණියේය. රත්නපුර බලන්ගොඩ ප‍්‍රධාන මාර්ගයට ආසන්නව පිහිටි පැල්මඩුල්ල අධිකරණයට පිවිසෙන දොරටුව අසලට පැමිණි මෝටර් රථයක නැගී ඔහු පිටත්ව ගියේය. ධර්මසිරි එලෙස පිටත්ව ගියද නිදහස් ලද බවට නීතිපති උපදෙස් ලැබූ ති‍්‍රරෝද රථ රියදුරු සනත් නන්දන මාස පහක පමණ කාලයක සිට අධිකරණයට පැමිණ නැත. රත්නපුර මහාධිකරණයේ තීන්දුවකට අනුව ඇප මත මුදාහරින ලද ඔහු වැලිවේරියේ ඥාති නිවෙසක රැඳී සිටියදී පැහැර ගැනීමට ලක්වූ බව ඔහුගේ බිරිඳ පැමිණිලි කර තිබේ.